48. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 547 της 20/27 Ιουλ. 1976 (ΦΕΚ Α΄ 196) Περί επεκτάσεως διατάξεων των άρθρ. 1 και 2 του Νόμ. 4464/1965 ως ετροποποιήθησαν και συνεπληρώθησαν υπό του άρθρ. 43 του Νόμ. 22/1975 επί ΝΠΔΔ αρμοδιότητος Υπουργείου Εθνικής Αμύνης. Έχοντες υπ’ όψει : α.Τας διατάξεις των άρθρ. 1 και 2 παρ. 11 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.». β.Τας διατάξεις του άρθρ. 43 του Νόμ. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων ΝΠΔΔ». γ.Την υπ’ αριθ. 353/1976 Γνωμοδότησιν του Συμβουλίου Επικρατείας, προτάσει των επί της Εθνικής Αμύνης, Προεδρίας της Κυβερνήσεως και Οικονομικών Υπουργών, απεφασίσαμεν και διατάσσομεν : Άρθρον μόνον.-Αι διατάξεις των άρθρ. 1 και 2 του Νόμ. 4464/1965 (τόμ. 2Α σελ. 316,19) ως ετροποποιήθησαν και συνεπληρώθησαν υπό του άρθρ. 43 του Νόμ. 22/1975, επεκτείνονται και επί των υφισταμένων θέσεων των κάτωθι ΝΠΔΔ αρμοδιότες Υπουργείου Εθνικής Αμύνης : α.Νοσηλευτικού Ιδρύματος Μετοχικού Ταμείου Στρατού (ΝΙΜΙΤΣ), (Α.Ν.1137/36, άρθρ. 1 παρ. ΙΙ). β.Αυτονόμου Οικοδομικού Οργανισμού Αξιωματικών (ΑΟΟΑ), (Α.Ν. 1563/50 κυρωθείς δια του Νόμ. 2113/52, άρθρ.1). γ.Ταμείου Αρωγής Αναπήρων και Θυμάτων Πολέμου (ΤΑΑΘΠ), (Α.Ν.1324/49, κυρωθείς δια του Νόμ. 1487/1950, άρθρ. 74). δ.Μετοχικού Ταμείου Στρατού (ΜΤΣ), (Π.Δ. 10 Μαΐου/20 Ιουν. 1926, περί Κώδικος των Νόμων και Ν.Δ. περί «Μετοχικού Ταμείου του κατά γην Στρατού» άρθρ. 1 παρ. 1). ε.Λέσχης Αξιωματικών Ενόπλων Δυνάμεων (ΛΑΕΔ) (Α.Ν. 539/37, άρθρ. 1). ζ.Μετοχικού Ταμείου Ναυτικού (ΜΙΝ), Νόμ. 5481/32, άρθρ. 1). η.Ταμείου Αλληλοβοηθείας Ναυτικού (ΤΑΝ), (Ν.Δ. 398/74, άρθρ. 1). θ.Μετοχικού Ταμείου Αεροπορίας (ΜΤΑ), (Α.Ν. 1988/1939, άρθρ. 2). Εις τον Ημέτερον επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος. 